Wanneer Jesus versoek word en Satan wys Hom al die stede en heerlikheid van die wereld, doen hy dit omdat dit aan hom behoort. Hy kan nie iets aanbied in ruil vir iets van Jesus, as hy nie die eienaar daarvan is nie. Jesus aanvaar dan nie sy transaksie nie en wys dit van die hand. Hy is nie bereid om kortpad te neem om dit te bekom en die Kruis mis te loop en God se Plan en Wil nie te laat geskied nie.
24Toe het koning Nebukadnésar verskrik geword en haastig opgestaan; hy het sy raadsmanne toegespreek en gesê: Het ons nie drie manne geboeid binne-in die vuur gegooi nie? Hulle antwoord en sê aan die koning: Sekerlik, o koning!25Hy antwoord en sê: Kyk, ek sien vier manne los binne-in die vuur wandel sonder dat daar ’n letsel aan hulle is; en die voorkoms van die vierde lyk soos dié van ’n gode seun.
5En julle het die vermaning heeltemal vergeet wat tot julle as seuns spreek: My seun, ag die tugtiging van die Here nie gering nie en beswyk nie as jy deur Hom bestraf word nie;6want die Here tugtig hom wat Hy liefhet, en Hy kasty elke seun wat Hy aanneem.7As julle die tugtiging verdra, behandel God julle as seuns; want watter seun is daar wat die vader nie tugtig nie?8Maar as julle sonder tugtiging is, wat almal deelagtig geword het, dan is julle onegte kinders en nie seuns nie.9Verder, ons het ons vaders na die vlees as kastyders gehad, en ons het vir hulle ontsag gehad; moet ons nie veel meer aan die Vader van die geeste onderworpe wees en lewe nie?10Want húlle het ons wel ’n kort tydjie na hulle beste wete getugtig; maar Hy tot ons beswil, sodat ons sy heiligheid kan deelagtig word.11Nou lyk elke tugtiging of dit op die oomblik nie ’n saak van blydskap is nie, maar van droefheid; later lewer dit egter ’n vredevolle vrug van geregtigheid vir die wat daardeur geoefen is.
Hand 9:15-1615Maar die Here sê vir hom: Gaan, want hy is vir My ’n uitverkore werktuig om my Naam te dra voor nasies en konings en die kinders van Israel.16Want Ek sal hom toon hoeveel hy vir my Naam moet ly.
Job 1:8;8En die HERE vra vir die Satan: Het jy ag gegee op my kneg Job? Want daar is niemand op die aarde soos hy nie: ’n man vroom en opreg, godvresend en wat afwyk van die kwaad.
Jy is reg, satan is die god van die wereld, ons hoef net vir 10 min te kyk wat aangaan om dit te bevestig. Die Bybel bevestig dit ook.
Nou wil jy egter nog steeds die skuld vir die produk van satan se heerskappy, die vernietiging van die mens, vir God gee. Jy kan mos nie redeneer dat satan die god van die wereld is, maar dat God nog steeds in beheer is nie. Dit impliseer dat die satan slegs God se bevele uitvoer en dat al die elende op aarde eintlik God se wil is, jy impliseer dus satan is God se medewerker, dit terwyl die Bybel hom as die vyand uitwys.